b'\n_START_ARTICLE_\nJevnica\n_START_SECTION_\nZgodovina kraja\n_START_PARAGRAPH_\nKraji Krajevne skupnosti Jevnica so bili poseljeni \xc5\xbee v 15. stoletju, v lasti naj bi jih imel gra\xc5\xa1\xc4\x8dak Wernecki. V tistem \xc4\x8dasu se je po vaseh za\xc4\x8delo \xc5\xa1iriti kaj\xc5\xbearstvo ter brodarstvo, ki je bilo na Savi razvito \xc5\xbee v dobi Rimljanov (konec leta 476) ter je vrh doseglo konec 18. in v za\xc4\x8detku 19. stoletja, ko so v Kresni\xc5\xa1kih Poljanah tudi zgradili brodarsko postajo. Kasneje so leta 1841 so v Kresni\xc5\xa1kih Poljanah zgradili podru\xc5\xbeni\xc4\x8dno cerkev, ki je spadala pod \xc5\xbeupnijo Kresnice. V Jevnici je bila prva \xc5\xa1ola zgrajena leta 1921, sedem let kasneje pa so doma\xc4\x8dini zgradili \xc5\xbeelezni\xc5\xa1ko postajo Jevnica, ki \xc5\xa1e danes stoji na istem mestu ter povezuje progo Ljubljana - Zidani most. Najnovej\xc5\xa1i objekt pa je iz leta 1983, ko so zgradili Otro\xc5\xa1ki vrtec Jur\xc4\x8dek.'